
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2434 

12 Σεπτεμβρίου 2014 


ΑΠΟΦΑΣΕΙ Σ 

Οργάνωση, εκπαίδευση και ενημέρωση προσωπικού των 
επιχειρήσεων - εγκαταστάσεων σε θέματα πυρο¬ 
προστασίας. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Των άρθρων 12 παρ. 3 και 14 του Ν. 3511/2006 «Ανα¬ 
διοργάνωση του Πυροσβεστικού Σώματος, αναβάθμιση 
της αποστολής του και άλλες διατάξεις» (Α' 258), όπως 
αυτό τροποποιήθηκε και συμπληρώθηκε με το άρθρο 
100 του Ν. 4249/2014 «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου Δημόσιας Τάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου Δημόσιας Τάξης και Προστασίας 
του Πολίτη και άλλες διατάξεις» (Α' 73). 

β. Των άρθρων 64 και 91 του Ν. 4249/2014 «Αναδιοργάνω¬ 
ση της Ελληνικής Αστυνομίας, του Πυροσβεστικού Σώμα¬ 
τος και της Γ ενικής Γ ραμματείας Πολιτικής Προστασίας, 
αναβάθμιση Υπηρεσιών του Υπουργείου Δημόσιας Τάξης 
και Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προστα¬ 
σίας του Πολίτη και άλλες διατάξεις» (Α' 73). 

γ. Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

δ. Του άρθρου 1 του Π.Δ. 210/1992 «Κωδικοποίηση δι¬ 
ατάξεων Προεδρικών Διαταγμάτων του Κανονισμού 
Εσωτερικής Υπηρεσίας του Πυροσβεστικού Σώματος» 
(Α' 99) όπως τροποποιήθηκε και ισχύει. 

ε. Του άρθρου 2 του Π.Δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρε¬ 
σιών» (Α' 141). 

στ. Του Π.Δ. 89/2014 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 134). 

ζ. Του Ν. 3850/2010 «Κύρωση του Κώδικα Νόμων για 
την Υγιεινή και Ασφάλεια των εργαζομένων» (Α' 84). 

η. Της 33107 Φ. 401.11/2013 Απόφασης Προϊσταμένου 
Επιτελείου Α.Π.Σ. «Εφαρμογή Συστήματος Πιστοποίησης 
της Επιμόρφωσης, Εκπαίδευσης και Μετεκπαίδευσης, 


στο πλαίσιο της Σχολής Επιμόρφωσης και Μετεκπαί¬ 
δευσης της Πυροσβεστικής Ακαδημίας του Π.Σ.» (Β' 1431). 

θ. Της υπ’ αριθμ. 14/2014 Πυροσβεστικής Διάταξης. 

2. Το γεγονός ότι υφίσταται ανάγκη αναβάθμισης και 
εκσυγχρονισμού του ισχύοντος νομοθετικού πλαισίου 
σε ό,τι αφορά την οργάνωση, εκπαίδευση και ενημέρω¬ 
ση του προσωπικού των επιχειρήσεων-εγκαταστάσεων 
σε θέματα πυροπροστασίας. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Εγκρίνεται η υπ’ αριθμ. 14/2014 Πυροσβεστική Διάταξη 
που έχει ως εξής: 

Καθορίζουμε τη διαδικασία οργάνωσης, εκπαίδευσης 
και ενημέρωσης του προσωπικού των πόσης φύσης επι- 
χειρήσεων-εγκαταστάσεων, με σκοπό την πρόληψη και 
καταστολή πυρκαγιών, καθώς και τη διάσωση ατόμων 
και υλικών αγαθών που βρίσκονται ή διακινούνται σε 
αυτές, ως ακολούθως: 

Άρθρο 1 

Πεδίο Εφαρμογής και ισχύος 

1. Οι διατάξεις της παρούσας έχουν εφαρμογή και ισχύ¬ 
ουν σε όλες τις επιχειρήσεις- εγκαταστάσεις με εξαίρεση 
εκείνες των Ενόπλων Δυνάμεων, των Σωμάτων Ασφαλεί¬ 
ας, του Λιμενικού Σώματος-Ελληνικής Ακτοφυλακής, των 
διυλιστηρίων, καθώς και των κτιρίων ή τμημάτων τους 
που χρησιμοποιούνται ως κατοικία, υπό την προϋπόθεση 
ότι δεν παρέχουν υπηρεσίες, όπως διαμερίσματα πολυ¬ 
κατοικιών αποκλειστικής χρήσης για Α.Μ.Ε.Α. και στέγες 
υποστηριζόμενης διαβίωσης προσώπων με αναπηρία που 
χαρακτηρίζονται από νοητική υστέρηση. 

2. Οι διατάξεις της παρούσας ισχύουν σε συνδυασμό 
με τις κείμενες διατάξεις που αφορούν στην οργάνωση, 
εκπαίδευση και ενημέρωση του προσωπικού των πάσης 
φύσης επιχειρήσεων-εγκαταστάσεων. 

Άρθρο 2 

Γ ενικές Ρυθμίσεις 

1. Την ευθύνη οργάνωσης, εκπαίδευσης και ενημέρω¬ 
σης της Ομάδας Πυροπροστασίας έχει ο ιδιοκτήτης- εκ¬ 
μεταλλευτής, εργοδότης ή άλλος κατά νόμο υπεύθυνος 
της επιχείρησης-εγκατάστασης. Οι υποχρεώσεις του 
υπεύθυνου της επιχείρησης-εγκατάστασης, παρατίθε¬ 
νται στο άρθρο 6 της παρούσας. 

2. Οι υπεύθυνοι των επιχειρήσεων-εγκαταστάσεων 
που δεν υποχρεούνται στη συγκρότηση Ομάδας Πυ¬ 
ροπροστασίας, κρίνεται σκόπιμο να προβαίνουν στις 
απαιτούμενες ενέργειες εκπαίδευσης και ενημέρωσης 
του προσωπικού που απασχολούν, στα εξής θέματα: 

α. Πρόληψη πυρκαγιάς και συναφών κινδύνων, 
β. Τεχνική αντιμετώπισης πυρκαγιών και χρήση των 
πυροσβεστικών μέσων που διαθέτει η επιχείρηση-εγκα- 
τάσταση. 

γ. Έγκαιρη και επαρκής σήμανση συναγερμού, 
δ. Εκκένωση χώρων σε περίπτωση πυρκαγιάς. 

3. Οι υπεύθυνοι των επιχειρήσεων-εγκαταστάσεων 
που δεν υποχρεούνται στη συγκρότηση Ομάδας Πυρο¬ 
προστασίας τηρούν τις κατά περίπτωση εφαρμόσιμες 
απαιτήσεις του Παραρτήματος Α. 

Άρθρο 3 

Συγκρότηση της Ομάδας Πυροπροστασίας 

1. Επιπροσθέτως των οριζομένων στις κείμενες δι¬ 
ατάξεις πυροπροστασίας, επιβάλλεται η συγκρότηση 
Ομάδας Πυροπροστασίας σε εκείνες τις επιχειρήσεις- 
εγκαταστάσεις, που σύμφωνα με την ισχύουσα νομοθε¬ 
σία πυροπροστασίας, την υπόδειξη μέτρων και μέσων 
πυροπροστασίας, ή κατ’ απαίτηση του ιδιοκτήτη- εκμε¬ 
ταλλευτή αυτών, προβλέπεται ή εγκαθίσταται: 

α. Μόνιμο υδροδοτικό πυροσβεστικό δίκτυο, ή/και 
β. Αυτόματο σύστημα πυρόσβεσης (καταιονισμού ύδα- 
τος με περισσότερες από έξι (6) κεφαλές καταιονητή- 
ρων ή/και ολικής κατάκλυσης). 

2. Στην Ομάδα Πυροπροστασίας συμμετέχουν τέσσε¬ 
ρα (4) ή περισσότερα άτομα. Σε περίπτωση αδυναμίας 
συγκρότησης Ομάδας Πυροπροστασίας λόγω μη επαρ¬ 
κούς αριθμού απασχολούμενου προσωπικού, η βασική 
εκπαίδευση και ενημέρωση αυτού, πραγματοποιείται 
σύμφωνα με την παρ. 1 του άρθρου 4 της παρούσας. 

3. Η Ομάδα Πυροπροστασίας συγκροτείται από τον 
Αρχηγό, τον Υπαρχηγό και τα μέλη, διαθέτει τον κατάλ¬ 
ληλο εξοπλισμό και συμμετέχει σε αυτήν, οποιοσδήποτε 
εργαζόμενος στην επιχείρηση-εγκατάσταση. 

4. Στις επιχειρήσεις-εγκαταστάσεις όπου λειτουργούν 
περισσότερες από μία (1) ομάδες εναλλαγής στην ερ¬ 
γασία (βάρδιες), συγκροτούνται ισάριθμες Ομάδες Πυ¬ 
ροπροστασίας. 

5. Η σύνθεση της Ομάδας Πυροπροστασίας που δύ- 
ναται να υποδιαιρείται σε υποομάδες τριών (3) ή πε¬ 
ρισσότερων ατόμων, εξαρτάται από: 

α. Το μέγεθος των κτιριακών υποδομών και τον αριθμό 
των απασχολουμένων της επιχείρησης-εγκατάστασης. 

β. Τους κινδύνους εκδήλωσης πυρκαγιάς και εξάπλω- 
σής της λόγω της φύσης των δραστηριοτήτων της επι- 
χείρησης-εγκατάστασης. 

γ. Τον κίνδυνο εγκλωβισμού ατόμων, την ανάγκη για 
άμεση διάσωση αυτών και εκκένωση των χώρων. 

δ. Τον κίνδυνο μετάδοσης πυρκαγιάς από χώρους 
εκτός της επιχείρησης- εγκατάστασης. 

ε. Την αναμενόμενη συνδρομή από τους υπόλοιπους 
εργαζόμενους της επιχείρησης-εγκατάστασης, παρα¬ 
κείμενη εκμετάλλευση διαφορετικής ιδιοκτησίας, Πυ¬ 
ροσβεστική Υπηρεσία (Π.Υ.) σε κοντινή απόσταση κ.λπ,. 

6. Τα μέλη της Ομάδας Πυροπροστασίας πρέπει να είναι: 
α. Αρτιμελή, με καλή σωματική και πνευματική κατά¬ 
σταση. 

β. Διαθέσιμα για την πυροπροστασία σύμφωνα με το 
πρόγραμμα εργασίας και την κύρια απασχόλησή τους. 

γ. Πειθαρχημένα και δυνάμενα να ενστερνισθούν το 
απαραίτητο ομαδικό πνεύμα. 


7. Ο Αρχηγός της Ομάδας Πυροπροστασίας ορίζεται 
από τον υπεύθυνο της επιχείρησης-εγκατάστασης και 
πρέπει να είναι ο πλέον κατάλληλος από το προσωπικό 
όπως, αφυπηρετήσας βαθμοφόρος του Πυροσβεστικού 
Σώματος, τεχνικός ασφαλείας, χημικός και μηχανικός 
(Π.Ε. ή Τ.Ε.). 

8. Η επιλογή των μελών της Ομάδας Πυροπροστα¬ 
σίας πραγματοποιείται από τον Αρχηγό αυτής με την 
έγκριση του υπεύθυνου της επιχείρησης-εγκατάστασης. 

9. Σε περίπτωση που η επιχείρηση-εγκατάσταση είναι 
Δημόσιο Ανεξάρτητο'Ιδρυμα (ΔΑΙ) ή ΑνεξάρτητοΊδρυμα 
(ΑΙ), στα πλαίσια της οργάνωσης της Πολιτικής Αμυνας, 
συστήνεται να ορίζονται τα αυτά πρόσωπα (αντιστοιχία 
Αρχηγού, Υπαρχηγού και μελών της Ομάδας Πυροπρο¬ 
στασίας με την ανάλογη οργάνωση των μονάδων Πο¬ 
λιτικής Άμυνας της επιχείρησης-εγκατάστασης). 

Άρθρο 4 

Βασική εκπαίδευση και ενημέρωση 
της Ομάδας Πυροπροστασίας 

1. Η βασική εκπαίδευση και ενημέρωση της Ομάδας Πυ¬ 
ροπροστασίας έχει χρονική διάρκεια δύο (2) ωρών, πραγ¬ 
ματοποιείται από την οικεία Πυροσβεστική Αρχή κατά 
προτίμηση τους μήνες μεταξύ Οκτωβρίου και Μάίου, κα¬ 
τόπιν υποβολής αιτήματος του υπευθύνου της επιχείρη- 
σης-εγκατάστασης και πραγματεύεται τα εξής θέματα: 

α. Πρόληψη πυρκαγιάς και συναφών κινδύνων, 
β. Τεχνική αντιμετώπισης πυρκαγιών και χρήση των πυρο¬ 
σβεστικών μέσων που διαθέτει η επιχείρηση-εγκατάσταση. 
γ. Έγκαιρη και επαρκής σήμανση συναγερμού, 
δ. Εκκένωση χώρων σε περίπτωση πυρκαγιάς. 

2. Για την εκπαίδευση και ενημέρωση της παρ. 1 του 
παρόντος, η Πυροσβεστική Αρχή δεν χορηγεί βεβαίωση 
εκπαίδευσης και ενημέρωσης της Ομάδας Πυροπροστα¬ 
σίας ή μέλους αυτής. 

3. Η εκπαίδευση και ενημέρωση της παρ. 1 του παρό¬ 
ντος, επαναλαμβάνεται με ευθύνη του ιδιοκτήτη- εκμε¬ 
ταλλευτή της επιχείρησης-εγκατάστασης, κάθε πέντε 
(5) έτη από τη διενέργεια της προηγούμενης, κατόπιν 
σχετικού αιτήματος που υποβάλλεται εντός δύο (2) μη¬ 
νών από τη συμπλήρωση του προαναφερόμενου χρο¬ 
νικού διαστήματος. 

Άρθρο 5 

Συμπληρωματικές και 
ειδικές εκπαιδεύσεις, ενημερώσεις και 
ασκήσεις της Ομάδας Πυροπροστασίας 

1. Πέραν της βασικής εκπαίδευσης και ενημέρωσης, 
πραγματοποιούνται με ευθύνη της επιχείρησης, προ¬ 
γραμματισμένες συμπληρωματικές, θεωρητικές και πρα¬ 
κτικές εκπαιδεύσεις και ενημερώσεις ανά τρίμηνο. Σε 
αυτές, συμμετέχουν εκ περιτροπής και εργαζόμενοι που 
δεν είναι μέλη της Ομάδας Πυροπροστασίας. 

2. Οι θεωρητικές και πρακτικές εκπαιδεύσεις και ενημε¬ 
ρώσεις, διενεργούνται κατόπιν κατάλληλου σχεδιασμού 
από τον Αρχηγό της Ομάδας Πυροπροστασίας ανάλογα 
με την επικινδυνότητα της επιχείρησης-εγκατάστασης 
και περιλαμβάνουν, ιδίως, τα ακόλουθα αντικείμενα: 

α. Εκδήλωση, εξέλιξη και απομόνωση πυρκαγιάς. 

β. Αιτίες πυρκαγιών. 

γ. Κατηγορίες πυρκαγιών. 

δ. Τρόποι και μέσα κατάσβεσης πυρκαγιών. 

ε. Πυροσβεστήρες και χρήση τους. 

στ. Προσβολή της πυρκαγιάς με κατάλληλα κατα¬ 
σβεστικά υλικά και μέσα, χρήση αυτών, υδροστόμια, 
συσκευές, εργαλεία κ.λπ. 

ζ. Εκρήξεις. 

η. Προληπτικά και κατασταλτικά μέτρα και μέσα πυ¬ 
ροπροστασίας της επιχείρησης- εγκατάστασης. 

θ. Μέσα ατομικής προστασίας. 

3. Οι ασκήσεις, διενεργούνται κατόπιν κατάλληλου 
σχεδιασμού από τον Αρχηγό της Ομάδας Πυροπροστα¬ 
σίας ανά τρίμηνο ανάλογα με την επικινδυνότητα της 
επιχείρησης-εγκατάστασης και περιλαμβάνουν, ιδίως, 
τα ακόλουθα αντικείμενα: 

α. Κατάσβεση ελεγχόμενης πυρκαγιάς, σε χρόνο εκτός 
της αντιπυρικής περιόδου, σε κατάλληλο υπαίθριο χώρο 
με ταυτόχρονη λήψη των αναγκαίων μέτρων προστα¬ 
σίας και εφόσον οι επικρατούσες καιρικές συνθήκες 
παρέχουν σχετική ασφάλεια. 

β/Εγκαιρη και επαρκής ενεργοποίηση συναγερμού και 
κινητοποίηση Ομάδας Πυροπροστασίας. 

γ/Εκτακτοι συναγερμοί και εκκενώσεις για τη δοκι¬ 
μασία του επιπέδου διατήρησης της ετοιμότητας του 
προσωπικού της επιχείρησης-εγκατάστασης. 

4. Ενδεικτικά, για το σχεδίασμά που πρέπει να δίνει 
έμφαση στη μεθοδικότητα λαμβάνονται υπόψη, ιδίως, 
τα ακόλουθα: 

α. Οι ασκήσεις εκτάκτων συναγερμών και εκκένωσης 
διενεργούνται σε μη αναμενόμενες χρονικές στιγμές 
και υπό διάφορες συνθήκες, ώστε να προσομοιωθούν 
τυχόν απροσδιόριστοι παράγοντες που ενδέχεται να 
εμφανιστούν σε πραγματική κατάσταση ανάγκης. Για 
το σκοπό αυτό, συστήνεται να γίνεται χρήση διαφορε¬ 
τικών εξόδων κινδύνου κάθε φορά, και να συνεκτιμώνται 
δεδομένα που αφορούν στην ηλικία των εργαζομένων, 
ενοίκων ή χρηστών, τη φυσική κατάσταση αυτών, καθώς 
και άλλες, ειδικής φύσεως, παραμέτρους. 

β. Η χρησιμότητα των έκτακτων συναγερμών και η 
έκταση εφαρμογής τους, εξαρτώνται από τη χρήση της 
επιχείρησης-εγκατάστασης. Σε κτίρια που εναλλάσσεται 
η διαμονή-παραμονή των προσώπων, όπως ξενοδοχεία ή 
εμπορικά καταστήματα, οι ασκήσεις πρέπει να αφορούν 
τους εργαζόμενους που σε κατάσταση ανάγκης, δίνουν 
τις κατάλληλες οδηγίες στους ενοίκους-χρήστες. 

5. Συμπληρωματικές και υποστηρικτικές οδηγίες για 
την εφαρμογή των διαλαμβανομένων στην παρ. 4 του 
παρόντος δίδονται στο συνημμένο Παράρτημα Α. 

6. Σε περίπτωση που ο εργοδότης, λόγω της επι- 
κινδυνότητας και της δραστηριότητας της επιχείρη- 
σης-εγκατάστασης εκτιμά ότι απαιτείται εκπαίδευση 
προσαρμοσμένη σε ειδικά αντικείμενα, κρίνεται σκόπιμη 
η παροχή αυτής από εξειδικευμένο πρόγραμμα πιστο¬ 
ποίησης της Σχολής Επιμόρφωσης και Μετεκπαίδευσης 
της Πυροσβεστικής Ακαδημίας σύμφωνα με τις διατά¬ 
ξεις της 33107 Φ. 401.11/2013 Απόφασης Προϊσταμένου 
Επιτελείου Α.Π.Σ. «Εφαρμογή Συστήματος Πιστοποίησης 
της Επιμόρφωσης, Εκπαίδευσης και Μετεκπαίδευσης, 
στο πλαίσιο της Σχολής Επιμόρφωσης και Μετεκπαί¬ 
δευσης της Πυροσβεστικής Ακαδημίας του Π.Σ.» (Β' 1431). 

Άρθρο 6 

Υποχρεώσεις υπεύθυνου της 
επιχείρησης - εγκατάστασης 

Ο υπεύθυνος της επιχείρησης-εγκατάστασης έχει τις 
ακόλουθες υποχρεώσεις: 


1. Ορίζει τον Αρχηγό της Ομάδας Πυροπροστασίας. 

2. Μεριμνά για τη βασική εκπαίδευση και ενημέρω¬ 
ση της Ομάδας Πυροπροστασίας από την οικεία Π.Υ., 
καθώς και για τη διαρκή αναβάθμιση και ενίσχυση του 
επιπέδου πυροπροστασίας. 

3. Εξετάζει αιτήματα του Αρχηγού της Ομάδας Πυ¬ 
ροπροστασίας και επιλύει τυχόν ανακύπτοντα προβλή¬ 
ματα. 

4. Ευθύνεται για την πυροπροστασία της επιχείρησης- 
εγκατάστασης, και ιδίως, για κάθε παράλειψη, αμέλεια ή 
αδιαφορία που αφορά στην εγκατάσταση, τοποθέτηση 
και λήψη των προληπτικών και κατασταλτικών μέτρων 
και μέσων πυροπροστασίας που προβλέπονται στην 
ισχύουσα νομοθεσία πυροπροστασίας. 

Αρθρο 7 

Καθήκοντα Αρχηγού της Ομάδας Πυροπροστασίας 

Ο Αρχηγός της Ομάδας Πυροπροστασίας έχει τα ακό¬ 
λουθα καθήκοντα: 

1. Ορίζει τον Υπαρχηγό και τα μέλη της Ομάδας Πυ¬ 
ροπροστασίας. 

2. Υποβάλει προτάσεις αναβάθμισης και ενίσχυσης του 
επιπέδου πυροπροστασίας της επιχείρησης-εγκατάστα- 
σης, ενημερώνει τον υπεύθυνο αυτής για προβλήματα 
που προκύπτουν και συμβάλλει στην επίλυσή τους. 

3. Διατηρεί φάκελο πυροπροστασίας, σχετικό με τα 
καθήκοντά του. 

4. Ορίζει τα όρια δράσης κάθε υποομάδας πυροπρο¬ 
στασίας καθώς και τα τυχόν ειδικά καθήκοντα μελών 
της Ομάδας, για τη διασφάλιση της μέγιστης δυνατής 
λειτουργικότητας και αποτελεσματικότητας αυτής σε 
περίπτωση πυρκαγιάς. 

5. Σχεδιάζει και καταρτίζει τα προγράμματα ενημέ¬ 
ρωσης, εκπαίδευσης και ασκήσεων και σημαίνει τους 
έκτακτους συναγερμούς, κατόπιν συνεννόησης με τον 
υπεύθυνο της επιχείρησης-εγκατάστασης. 

6. Μεριμνά ώστε να αναρτώνται σε κατάλληλα σημεία, 
σκαριφήματα πυροσβεστικού ενδιαφέροντος (οδεύσεις 
διαφυγής, έξοδοι κινδύνου, κλιμακοστάσια, χώροι συγκέ¬ 
ντρωσης, μέσα πυροπροστασίας κ.α.). 

7. Ενημερώνει τον υπεύθυνο της επιχείρησης-εγκα- 
τάστασης για τυχόν απαίτηση συντήρησης, επισκευής, 
αντικατάστασης ή συμπλήρωσης των μέσων πυροπρο¬ 
στασίας. 

8. Μεριμνά για την τακτική επιθεώρηση των χώρων 
σε ό,τι αφορά την ευταξία και καθαριότητα αυτών, τη 
διατήρηση ελεύθερων οδεύσεων διαφυγής- εξόδων κιν¬ 
δύνου, την προσβασιμότητα των πυροσβεστικών μέσων 
και την ευχρηστία αυτών. 

9. Συμβουλεύεται την οικεία Π.Υ. σε θέματα πυρο¬ 
προστασίας, εκπαίδευσης κ.α., εφόσον κρίνει ότι αυτό 
απαιτείται. 

10. Πραγματοποιεί την εκπαίδευση και ενημέρωση 
της Ομάδας Πυροπροστασίας και του προσωπικού της 
επιχείρησης-εγκατάστασης. 

11. Αναρτά πίνακα σύνθεσης της Ομάδας Πυροπρο¬ 
στασίας. 

12. Γνωστοποιεί ή καθορίζει χώρο συγκέντρωσης, για 
τις περιπτώσεις που επιβάλλεται εκκένωση της επιχεί¬ 
ρησης - εγκατάστασης και αποφασίζει για την εκκένω¬ 
ση, εφόσον από τις περιστάσεις αυτό απαιτείται. 

13. Λαμβάνει κάθε άλλο προληπτικό μέτρο, ανάλογα 
με τις συνθήκες που δημιουργούνται κάθε φορά, για 



30496 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εξάλειψη ή μείωση των προϋποθέσεων εκδήλωσης πυρ¬ 
καγιάς ή συναφούς κινδύνου. 

14. Σε περίπτωση εκδήλωσης πυρκαγιάς και ανεξάρ¬ 
τητα από το μέγεθος αυτής, ή συναφούς κινδύνου, 
σημαίνει συναγερμό και μέχρι την άφιξη της Π.Υ. στο 
περιστατικό ενεργεί ως ακολούθως: 

α. Συντονίζει τη δράση της Ομάδας Πυροπροστασί¬ 
ας δίνοντας κατάλληλες εντολές και προβαίνει με τα 
ορισμένα μέλη της Ομάδας πρωτίστως, στη διάσωση 
ατόμων που κινδυνεύουν, στον περιορισμό και στην εξά¬ 
λειψη του κινδύνου και στην καταστολή της πυρκαγιάς. 

β. Συντονίζει τις ενέργειες εκκένωσης και με την άφιξη 
της Π.Υ. στο περιστατικό, ενημερώνει τον επικεφαλής 
των πυροσβεστικών δυνάμεων για τις ενέργειες της 
Ομάδας Πυροπροστασίας και τίθεται υπό τις εντολές 
του. 

Άρθρο 8 

Καθήκοντα Υπαρχηγού της Ομάδας Πυροπροστασίας 

Ο Υπαρχηγός της Ομάδας Πυροπροστασίας έχει τα 
ακόλουθα καθήκοντα: 

1. Είναι άμεσος συνεργάτης του Αρχηγού της Ομάδας 
Πυροπροστασίας και υποστηρίζει αυτόν σύμφωνα με 
τις εντολές του. 

2. Αναπληρώνει τον Αρχηγό της Ομάδας Πυροπρο¬ 
στασίας στα καθήκοντά του σε περίπτωση απουσίας 
ή κωλύματος αυτού. 

Αρθρο 9 

Καθήκοντα Μελών Ομάδας Πυροπροστασίας 

Τα μέλη της Ομάδας Πυροπροστασίας, παράλληλα με 
την κύρια ενασχόλησή τους, μεριμνούν για την κάλυψη 
των αναγκών πυροπροστασίας της επιχείρησης-εγκα- 
τάστασης και ειδικότερα: 

1. Εκτελούν τις εντολές του Αρχηγού και Υπαρχηγού 
της Ομάδας Πυροπροστασίας και υποστηρίζουν αυτούς 
στις ενέργειές τους. 

2. Παρακολουθούν την προβλεπόμενη εκπαίδευση και 
ενημέρωση, συμμετέχουν στις ασκήσεις και εξασκού- 
νται στο σωστό χειρισμό των μέσων πυροπροστασίας 
(πυροσβεστήρες, συστήματα πυρόσβεσης κλπ). 

3. Γνωρίζουν τις θέσεις και τη χρήση των πυροσβεστι¬ 
κών μέσων της επιχείρησης- εγκατάστασης, τα σημεία 
των πινάκων ηλεκτρικού ρεύματος και άλλων ειδικών 
ηλεκτρομηχανολογικών εγκαταστάσεων και χώρων, των 
κομβίων συναγερμού, καθώς και τους τηλεφωνικούς 
αριθμούς κλήσης των Υπηρεσιών έκτακτης ανάγκης. 

4. Γνωρίζουν επαρκώς τον τομέα ευθύνης τους και 
τους επικίνδυνους χώρους. 

5. Αναφέρουν στον Αρχηγό ή Υπαρχηγό της Ομάδας 
Πυροπροστασίας, οποιαδήποτε βλάβη ή δυσλειτουρ¬ 
γία των μέσων πυροπροστασίας, καθώς και την πιθανή 
ύπαρξη συνθηκών πρόκλησης πυρκαγιάς ή άλλης πιθα¬ 
νής επικίνδυνης κατάστασης. 

6. Τηρούν τις οδηγίες του ΠΑΡΑΡΤΗΜΑΤΟΣ Β που 
αναγράφονται επί πινάκων σε εμφανή σημεία του χώ¬ 
ρου εργασίας, με στοιχεία ευανάγνωστα από απόσταση 
4-5 μέτρων. 

7. Σε περίπτωση πυρκαγιάς ή άλλου συναφούς κινδύ¬ 
νου ενεργούν ως ακολούθως: 

α. Προβαίνουν στην άμεση σήμανση συναγερμού, ενη¬ 
μερώνουν τον Αρχηγό ή Υπαρχηγό της Ομάδας Πυρο¬ 
προστασίας και ειδοποιούν την Π.Υ. 


β. Σπεύδουν και ενισχύουν τις προσπάθειες πυρό¬ 
σβεσης των εργαζομένων στο τμήμα που κινδυνεύει 
και συνδράμουν την υποομάδα πυροπροστασίας του 
οικείου τμήματος. 

γ. Επεμβαίνουν για την καταστολή της πυρκαγιάς, τον 
περιορισμό και εξάλειψη του κινδύνου και πραγματο¬ 
ποιούν, εφόσον απαιτείται, παράλληλη διάσωση ατόμων 
που κινδυνεύουν. 

δ. Ειδοποιούν για αγνοούμενους ή εγκλωβισμένους τον 
Αρχηγό ή τον Υπαρχηγό της Ομάδας Πυροπροστασίας. 

Αρθρο 10 

Υποχρεώσεις προσωπικού 

Οι εργαζόμενοι στην επιχείρηση-εγκατάσταση, πα¬ 
ράλληλα με τα κύρια καθήκοντά τους, ενημερώνονται 
επαρκώς στα θέματα πυροπροστασίας αυτής και πα¬ 
ρέχουν την αναγκαία υποστήριξη στην Ομάδα Πυρο¬ 
προστασίας. 

Αρθρο 11 

Βοηθητικά εργαλεία και 
μέσα επιχειρήσεων - εγκαταστάσεων 

Α. Γενικά 

1. Στις επιχειρήσεις-εγκαταστάσεις που προβλέπεται 
μόνιμο υδροδοτικό πυροσβεστικό δίκτυο με τρεις (3) ή 
περισσότερες πυροσβεστικές φωλιές, επιβάλλεται να 
διαθέτουν ορισμένα βοηθητικά εργαλεία και μέσα, με 
εξαίρεση τις βιομηχανικές- βιοτεχνικές και συναφείς 
εγκαταστάσεις και τα υφιστάμενα ξενοδοχεία όπου 
ισχύει και εφαρμόζεται ειδική νομοθεσία. 

2. Τα εργαλεία αυτά χρησιμοποιούνται από την Ομάδα 
Πυροπροστασίας και τους εργαζόμενους για την αντι¬ 
μετώπιση των κινδύνων που τυχόν προκύψουν μέχρι την 
άφιξη των πυροσβεστικών δυνάμεων (απεγκλωβισμός, 
διάσωση ατόμων, παραβίαση θύρας ή ρολών, προσέγ¬ 
γιση και προσβολή εστίας πυρκαγιάς κ.ά.). 

3. Τα βοηθητικά εργαλεία και μέσα, τοποθετούνται 
εντός ειδικού ερμαρίου σε κατάλληλη θέση, πλησίον 
πυροσβεστικής φωλιάς. 

4. Το ειδικό ερμάριο, είναι μεταλλικό, ερυθρού χρώμα¬ 

τος, ονομάζεται σταθμός και λαμβάνει αύξοντα αριθμό 
με ευμεγέθη γράμματα όπως π.χ. «ΠΡΩΤΟΣ ΣΤΑΘΜΟΣ 
ΕΙΔΙΚΩΝ ΠΥΡΟΣΒΕΣΤΙΚΩΝ ΕΡΓΑΛΕΙΩΝ ΚΑΙ ΜΕΣΩΝ» 
«ΔΕΥΤΕΡΟΣ.» κλπ. 

5. Ο αριθμός των «ΣΤΑΘΜΩΝ» που διαθέτουν τα εργα¬ 
λεία και μέσα, εξαρτάται από τον αριθμό των πυροσβε¬ 
στικών φωλιών του μόνιμου υδροδοτικού πυροσβεστικού 
δικτύου. 

Β. Ειδικά 

1. Ανά τρεις (3) πυροσβεστικές φωλιές υφίσταται και 
ένας (1) «ΣΤΑΘΜΟΣ» εντός του οποίου τοποθετούνται: 

α.Ένας (1) λοστός διάρρηξης. 

β.'Ενα (1) τσεκούρι. 

γ.Ένα (1) φτυάρι. 

δ. Μία (1) αξίνα. 

ε.Ένα (1) σκεπάρνι. 

στ. Μία (1) αντιπυρική κουβέρτα ενδεικτικών διαστά¬ 
σεων 2000πιπι X 1600 πιπι κατά ϋΙΝ 14155 ή αντίστοιχο 
πρότυπο. 

ζ. Δύο (2) φορητοί φανοί. Στις επιχειρήσεις-εγκατα- 
στάσεις όπου πραγματοποιείται κατανάλωση αερίων 
καυσίμων, οι φανοί είναι αντιεκρηκτικού τύπου (ενδεικτι¬ 
κά κατηγορίας ΕΕχ ο ίά II Θ Τ4- ζώνες 1 και 2, ελάχιστης 

κατηγορίας προστασίας ΙΡ65, με επαναφορτιζόμενες 
μπαταρίες Νί-ϋό, για ελάχιστη λειτουργία πέντε (5) 
ωρών, με ηλεκτρικό φορτιστή) και συνοδεύονται από 
οδηγίες χρήσης στα ελληνικά. 

η. Δύο (2) προστατευτικά κράνη κατασκευασμένα σύμ¬ 
φωνα με το πρότυπο ΕΛΟΤ- ΕΝ 397. 

θ. Δύο (2) ατομικές προσωπίδες με φίλτρο κατασκευ¬ 
ασμένες σύμφωνα με το ευρωπαϊκό πρότυπο ΕΛΟΤ - ΕΝ 
136. 

2. Ανά εννέα (9) πυροσβεστικές φωλιές, στο «ΣΤΑΘΜΟ» 
της περίπτωσης Β παρ. 1 προστίθεται μία (1) πλήρης 
αναπνευστική συσκευή που συνοδεύεται από οδηγίες 
χρήσης στα ελληνικά, με τις παρακάτω προδιαγραφές: 

(1) Ανοικτού κυκλώματος ελάχιστης χωρητικότητας/ 
πίεσης 61/300 όας κατασκευασμένη κατά ΕΛΟΤ-ΕΝ-137, 
με διάταξη για δεύτερη παροχή (εφεδρικός αεροπνεύ¬ 
μονας, προσωπίδα και σωλήνας ελάχιστου μήκους 2 ιτι) 
των οποίων η ηχητική προειδοποίηση, παρέχει συνεχή 
ηχητική σήμανση όταν ενεργοποιείται. 

(2) Οι προσωπίδες είναι θετικής πίεσης, πανοραμικές, 
ολόκληρου προσώπου, με ιμάντα ανάρτησης, διαθέτουν 
κεφαλοδέματα καθώς και φωνητική μεμβράνη και πα- 
ραδίδονται εντός κατάλληλης υφασμάτινης θήκης που 
κλείνει για προστασία από σκόνη, ρύπους κλπ. 

Γ. Μέσα ατομικής προστασίας 

Στις επιχειρήσεις-εγκαταστάσεις, που σύμφωνα 
με την ισχύουσα νομοθεσία πυροπροστασίας, την 
υπόδειξη μέτρων και μέσων πυροπροστασίας, ή κατ’ 
απαίτηση του ιδιοκτήτη- εκμεταλλευτή αυτών, προ- 
βλέπεται ή εγκαθίσταται μόνιμο υδροδοτικό πυροσβε¬ 
στικό δίκτυο, ή/και αυτόματο σύστημα πυρόσβεσης 
(καταιονισμού ύδατος με περισσότερες από έξι (6) 
κεφαλές καταιονητήρων ή/και ολικής κατάκλυσης), 
για την ασφαλή εκτέλεση των καθηκόντων της Ομά¬ 
δας Πυροπροστασίας ή του προσωπικού για τις πε¬ 
ριπτώσεις που δεν απαιτείται η συγκρότηση αυτής, 
επιλέγονται και παρέχονται με ευθύνη του εργοδότη, 
τα κατάλληλα μέσα ατομικής προστασίας που είναι 
κατ’ ελάχιστον τα ακόλουθα: 

(1) Γάντια 

(2) Επενδύτης 

(3) Υποδήματα 

Από τα προαναφερόμενα εξαιρούνται οι βιομηχανικές - 
βιοτεχνικές και συναφείς εγκαταστάσεις στις οποίες 
ισχύει και εφαρμόζεται ειδική νομοθεσία. 

Άρθρο 12 

Πιστοποίηση από τη Σχολή Επιμόρφωσης και 
Μετεκπαίδευσης της Πυροσβεστικής Ακαδημίας 
και καθιέρωση Βιβλίου Οργάνωσης και Εκπαίδευσης 
της Ομάδας Πυροπροστασίας 

1. Στις επιχειρήσεις-εγκαταστάσεις που η Πυροσβεστι¬ 
κή Ακαδημία έχει πιστοποιήσει τουλάχιστον τον Αρχηγό 
ή τον Υπαρχηγό της Ομάδας Πυροπροστασίας, χορηγεί, 
Βιβλίο Οργάνωσης και Εκπαίδευσης της Ομάδας Πυρο¬ 
προστασίας με την καταβολή αναλόγου τιμήματος. Με 
Απόφαση του Αρχηγού Πυροσβεστικού Σώματος καθο¬ 
ρίζεται το τίμημα ως έσοδο του Λογαριασμού Πόρων 
Λεσχών του Πυροσβεστικού Σώματος. 

2. Το Βιβλίο Οργάνωσης και Εκπαίδευσης της Ομά¬ 
δας Πυροπροστασίας, είναι σύμφωνο με το συνημμένο 
Παράρτημα Γ της παρούσας, αποτελεί αναπόσπαστο 
μέρος της σελιδομετρείται και θεωρείται στην πρώτη 


σελίδα του από την Πυροσβεστική Ακαδημία και ανήκει 
αποκλειστικά στην επιχείρηση-εγκατάσταση. 

3. Μετά το πέρας κάθε εκπαίδευσης, ενημέρωσης ή/ 
και άσκησης, καθώς και σε περίπτωση αλλαγής της 
σύνθεσης της Ομάδας Πυροπροστασίας, συμπληρώνε¬ 
ται το Βιβλίο Οργάνωσης και Εκπαίδευσης της Ομάδας 
Πυροπροστασίας. 

4. Η ενδιαφερόμενη επιχείρηση-εγκατάσταση υπο- 
χρεούται να υποβάλλει ανά διετία στην Πυροσβεστική 
Ακαδημία σε έντυπη ή ηλεκτρονική μορφή, ενημερωμένα 
αποσπάσματα του Βιβλίου. 

5. Η Πυροσβεστική Ακαδημία διατηρεί σε έντυπη 
μορφή Αρχείο Καταχώρησης Βιβλίων Οργάνωσης και 
Εκπαίδευσης των Ομάδων Πυροπροστασίας που σε- 
λιδομετρείται, θεωρείται κατ’ έτος και είναι σύμφωνο 
με το συνημμένο Υπόδειγμα. Κάθε Βιβλίο έχει Γενικό 
Αύξοντα Αριθμό (Γ.Α.Α.) που ταυτίζεται με αυτόν του 
Αρχείου Καταχώρησης. 

Αρθρο 13 

Κυρώσεις 

Η Πυροσβεστική Αρχή σε περίπτωση που διαπιστώσει 
ότι δεν τηρούνται τα καθοριζόμενα στο άρθρο 11, χο¬ 
ρηγεί προθεσμία μέγιστης χρονικής διάρκειας δέκα (10) 
ημερών στον υπεύθυνο της επιχείρησης-εγκατάστασης 
προκειμένου να συμμορφωθεί. Σε περίπτωση μη συμ¬ 
μόρφωσης, ανακαλείται το πιστοποιητικό (ενεργητικής) 
πυροπροστασίας και κινεί τη διαδικασία άσκησης ποινι¬ 
κής δίωξης σύμφωνα με τις διατάξεις του άρθρου 433 
του Ποινικού Κώδικα, κατά του υπεύθυνου της επιχείρη- 
σης-εγκατάστασης, ενώ γνωστοποιεί την ενέργειά της 
αυτή στην αρμόδια Αρχή που έχει εκδώσει την άδεια 
λειτουργίας και στις άλλες συναρμόδιες Αρχές. 

Αρθρο 14 

Μεταβατικές Διατάξεις 

Επιχειρήσεις-εγκαταστάσεις που διαθέτουν εγκεκρι¬ 
μένη μελέτη (ενεργητικής) πυροπροστασίας σύμφωνα 
με τα Παραρτήματα Δ και Ε της Πυροσβεστικής Διάτα¬ 
ξης 3/1981 (Β' 20) «Περί λήψεως βασικών μέτρων πυρο¬ 
προστασίας εις αίθουσας συγκεντρώσεως κοινού», όπως 
τροποποιήθηκε με τις Πυροσβεστικές Διατάξεις 3α/1981 
(Β' 538), 3β/1983 (Β'457), 3γ/1995 (Β' 717) και 36/1995 (Β' 
959), υποχρεούνται στην υποβολή συμπληρωματικής 
τεχνικής περιγραφής σύμφωνα με τα οριζόμενα στην 
παρούσα, το αργότερο μέχρι τη χορήγηση ή ανανέωση 
του πιστοποιητικού (ενεργητικής) πυροπροστασίας. 

Αρθρο 15 

Καταργούμενες Διατάξεις 

Από την έναρξη ισχύος της παρούσας καταργούνται 
τα Παραρτήματα Δ και Ε της Πυροσβεστικής Διάταξης 
3/1981 (Β' 20) «Περί λήψεως βασικών μέτρων πυροπρο¬ 
στασίας εις αίθουσας συγκεντρώσεως κοινού», όπως 
τροποποιήθηκε με τις Πυροσβεστικές Διατάξεις 3α/1981 
(Β' 538), 3β/1983 (Β'457), 3γ/1995 (Β' 717) και 36/1995 (Β' 
959), καθώς και κάθε άλλη γενική ή ειδική διάταξη που 
αντίκειται στην παρούσα. 

Αρθρο 16 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 



30498 

ΠΑΡΑΡΤΗΜΑ Α 
ΕΙΔΙΚΑ ΘΕΜΑΤΑ 

1. Χώροι συνάθροισης κοινού 

Σε θέατρα, κινηματογράφους, χώρους συναυλιών, ζω¬ 
ντανής μουσικής, παραστάσεων, καθώς και παρόμοιους 
χώρους συνάθροισης κοινού θεωρητικού πληθυσμού 
τουλάχιστον 250 ατόμων, πραγματοποιείται ενημέρωση 
των θαμώνων με αναγγελία των εξόδων κινδύνου μέσω 
κατάλληλου ηχητικού ή/και οπτικού μηνύματος πριν την 
έναρξη κάθε προγράμματος. 

2. Ασκήσεις σε εκπαιδευτήρια 

Στην άσκηση, συμμετέχει το διδακτικό, διοικητικό και 
βοηθητικό προσωπικό καθώς και οι εκπαιδευόμενοι. Η 
έναρξη της άσκησης, με εξαίρεση τα νηπιαγωγεία και 
τους παιδικούς σταθμούς, σημαίνεται από το ηλεκτρικό 
χειροκίνητο σύστημα συναγερμού. 

Σε εκπαιδευτήρια που δεν λειτουργούν καθ’ όλη τη 
διάρκεια του έτους, διενεργείται τουλάχιστον μία (1) 
άσκηση εντός των πρώτων τριάντα (30) ημερών της 
εκπαιδευτικής περιόδου. 

Σε ορισμένες κατηγορίες εκπαιδευτηρίων όπως εκπαι¬ 
δευτήρια Α.Μ.Ε.Α., ο υπεύθυνος εφαρμόζει εναλλακτικές 
διαδικασίες. 

3. Ασκήσεις σε κτίρια υγείας και κοινωνικής πρόνοιας 

Σε κτίρια υγείας και κοινωνικής πρόνοιας υφίσταται 

αντικειμενική δυσχέρεια διεξαγωγής ασκήσεων εκκέ¬ 
νωσης χώρων. Για το λόγο αυτό, δίνεται προτεραιότη¬ 
τα στην άμεση αναγγελία, απομόνωση και κατάσβεση 
πυρκαγιάς για να αποφευχθεί εκκένωση του κτιρίου ή 
τμήματος αυτού. 

Οι ασκήσεις προσομοίωσης πυρκαγιάς, διεξάγο¬ 
νται με προσεκτική επιλογή της τοποθεσίας διεξα¬ 
γωγής αυτών και κλείσιμο των θυρών των παρακεί¬ 
μενων θαλάμων πριν την έναρξη της διαδικασίας, 
με σκοπό την αποφυγή όχλησης ή αναστάτωσης 
των χρηστών. Οι ασκήσεις πραγματοποιούνται ει¬ 
κονικά με κατάλληλες διαδικασίες μεταφοράς των 
χρηστών σε παρακείμενο χώρο που προστατεύεται 
από τον καπνό. 

Απαιτείται η διάθεση αντιγράφων των σχεδίων με- 
τακίνησης-εκκένωσης στο εμπλεκόμενο προσωπικό και 
στο κέντρο ελέγχου πυρκαγιάς. Η έναρξη της άσκησης 
σημαίνεται με κατάλληλο ηχητικό σήμα συναγερμού 
και εφόσον διεξάγεται μεταξύ των ωρών 9 μμ και 6 
πμ, επιτρέπεται αντί του ηχητικού σήματος, η κωδι- 
κοποιημένη ανακοίνωση με ηλεκτρονικά μέσα ή άλλο 
πρόσφορο τρόπο. 

Οι βασικές αρχές ανταπόκρισης του προσωπικού σε 
περίπτωση πυρκαγιάς, επικεντρώνονται στη μετάδοση 
κατάλληλου σήματος συναγερμού, την απομόνωση της 
πυρκαγιάς, τη μετακίνηση των χρηστών που κινδυνεύουν 
άμεσα, την κλήση των υπόλοιπων μελών της Ομάδας 
Πυροπροστασίας, καθώς και τη μεταφορά των χρηστών 
σε προκαθορισμένους χώρους. 

Οι έγγραφες οδηγίες παρέχουν κατ’ ελάχιστον τα 
παρακάτω: 

(1) Χρήση συσκευών συναγερμού 

(2) Αναγγελία συναγερμού στην ΠΎ. μέσω συστήματος 
πυροπροστασίας 

(3) Τηλεφωνική αναγγελία ανάγκης στην Π.Υ. 

(4) Ανταπόκριση σε συναγερμό 


(5) Απομόνωση πυρκαγιάς 

(6) Εκκένωση γειτνιάζουσας περιοχής 

(7) Προετοιμασία χρηστών ορόφων και κτιρίου για 
εκκένωση 

(8) Κατάσβεση πυρκαγιάς 

Όλο το απασχολούμενο προσωπικό πρέπει να εκ¬ 
παιδεύεται στη χρήση συσκευών συναγερμού, στην 
ανταπόκριση, καθώς και στη χρήση κωδικοποιημένου 
μηνύματος με ηλεκτρονικά μέσα ή άλλο πρόσφορο τρό¬ 
πο, για επιβεβαίωση της αναγγελίας συναγερμού στις 
περιπτώσεις άμεσης παροχής βοήθειας σε πρόσωπο 
που κινδυνεύει. Το προσωπικό που λαμβάνει το κωδι- 
κοποιημένο μήνυμα, ενεργοποιεί αρχικά το χειροκίνητο 
σύστημα συναγερμού και ακολούθως ανταποκρίνεται 
στα προκαθορισμένα καθήκοντά του, βάσει έγγραφου 
σχεδίου. 

4. Ασκήσεις σε οίκους ευγηρίας και οικοτροφεία 

Σε εγκαταστάσεις, όπου οι χρήστες παραμένουν για 
μεγάλο χρονικό διάστημα όπως οικοτροφεία ή οίκοι 
ευγηρίας, πραγματοποιείται ενημέρωσή τους σε ό,τι 
αφορά στις ενέργειές τους σε περίπτωση πυρκαγιάς, 
ιδιαίτερα όταν η κύρια όδευση διαφυγής έχει καταστεί 
μη λειτουργική εξαιτίας του κινδύνου. Επίσης, εκπαι¬ 
δεύονται επί πρακτικών αλληλοβοήθειας σε περίπτωση 
εκδήλωσης πυρκαγιάς, αφού ληφθεί υπόψη, η πνευμα¬ 
τική και φυσική κατάσταση αυτών προκειμένου να μην 
εκτεθούν σε μεγαλύτερο κίνδυνο. 

Μία (1) τουλάχιστον άσκηση συναγερμού-εκκένωσης, 
διεξάγεται κατ’ έτος τις νυκτερινές ώρες, με πρότερη 
ενημέρωση των χρηστών. 

Οι ασκήσεις συναγερμού- εκκένωσης, περιλαμβάνουν 
πραγματική καταφυγή όλων των χρηστών σε προκα¬ 
θορισμένο χώρο συγκέντρωσης και αποσκοπούν στην 
εξοικείωσή τους με τις οδεύσεις διαφυγής και τις εξό¬ 
δους κινδύνου. 

Εάν ο χρόνος εκκένωσης υπερβαίνει τα δεκατρία (13) 
λεπτά της ώρας, οι χρήστες εκείνοι που δεν μπορούν 
να εκκενώσουν το χώρο ή έχουν σοβαρά προβλήματα 
υγείας, δεν συμμετέχουν ενεργά στην άσκηση και στις 
περιπτώσεις αυτές, εφαρμόζονται αναλογικά τα ανα- 
φερόμενα στην ανωτέρω παρ. 3. 

Η χρονομέτρηση γίνεται στις δυσμενέστερες συνθή¬ 
κες όπως όταν οι χρήστες κοιμούνται ή απασχολείται, 
λόγω ιδιαίτερων συνθηκών, λιγότερο προσωπικό από 
το προβλεπόμενο. 

5. Ασκήσεις με χρήση αναπνευστικών συσκευών 

Εφόσον στην άσκηση συμπεριλαμβάνεται η χρήση 

αναπνευστικών συσκευών, κάθε μέλος της Ομάδας Πυ¬ 
ροπροστασίας που χρησιμοποιεί αυτές, συνεργάζεται 
με ένα (1) τουλάχιστον μέλος με τον ανωτέρω εξοπλισμό 
που βρίσκεται πλησίον του και έχουν μεταξύ τους οπτι¬ 
κή, ακουστική, φυσική, ηλεκτρονική ή άλλη επικοινωνία 
(π.χ. σχοινί οδηγός). 

Επίσης, ένα (1) τουλάχιστον μέλος της Ομάδας 
Πυροπροστασίας με αναπνευστική συσκευή, είναι 
ορισμένο για να παραμείνει εκτός του χώρου της 
άσκησης. Το μέλος αυτό που είναι εκπαιδευμένο, 
εξοπλισμένο και διαθέσιμο για παροχή λειτουργικής 
υποστήριξης στην άσκηση, γνωρίζει τον αριθμό και 
τα στοιχεία των προσώπων που εισήλθαν στο χώρο 
εκπαίδευσης με αναπνευστικές συσκευές, τη θέση 
και δράση τους, καθώς και την ώρα εισόδου καθενός 
από αυτά. 

ΠΑΡΑΡΤΗΜΑ Β 

ΟΔΗΓΙΕΣ ΕΝΕΡΓΕΙΩΝ ΟΜΑΔΑΣ ΠΥΡΟΠΡΟΣΤΑΣΙΑΣ 
Α. ΠΡΟΛΗΠΤΙΚΑ ΜΕΤΡΑ ΠΥΡΟΠΡΟΣΤΑΣΙΑΣ. 

1. ΕΛΕΓΞΤΕ ώστε ο χώρος της επιχείρησης να είναι 
συνεχώς καθαρός. 

2. ΑΠΟΜΑΚΡΥΝΕΤΕ τις εύφλεκτες ύλες και εύφλεκτα 
υγρά από φλόγες, σπινθήρες και γενικά εστίες θέρ¬ 
μανσης. 

3. ΑΠΟΜΑΚΡΥΝΕΤΕ ή ΤΑΚΤΟΠΟΙΗΣΤΕ κατάλληλα τις 
ύλες που υπόκεινται σε ανάφλεξη. 

4. ΑΠΟΜΑΚΡΥΝΕΤΕ από τις αποθήκες, διαδρόμους 
και λοιπούς χώρους όλα τα άχρηστα εύφλεκτα υλικά. 

5. ΔΙΑΤΗΡΗΣΤΕ ελεύθερους τους διαδρόμους διαφυ¬ 
γής προς εξόδους κινδύνου και προσπέλασης για πα¬ 
ραλαβή των μέσων πυρόσβεσης. 

6. ΔΙΑΚΟΨΤΕ το ηλεκτρικό ρεύμα κατά τις μη εργά¬ 


σιμες ημέρες και ώρες με εξαίρεση τις εγκαταστάσεις 
εκείνες των οποίων η λειτουργία είναι απαραίτητη. 

7. ΕΠΙΘΕΩΡΗΣΤΕ μετά το πέρας της εργασίας, όλους 
τους χώρους ευθύνης σας για 

ανακάλυψη και εξουδετέρωση τυχόν προϋποθέσεων 
εκδήλωσης πυρκαγιάς. 

Β. ΚΑΤΑΣΤΑΛΤΙΚΑ ΜΕΤΡΑ ΚΑΙ ΜΕΣΑ ΠΥΡΟΠΡΟΣΤΑ¬ 
ΣΙΑΣ. 

Σε περίπτωση πυρκαγιάς ενεργήστε ως ακολούθως: 

1. ΣΗΜΑΝΕΤΕ αμέσως συναγερμό. 

2. ΕΙΔΟΠΟΙΗΣΤΕ την Πυροσβεστική Υπηρεσία, στα τηλ. 
199 ή 112. 

3. ΔΙΑΚΟΨΤΕ το ηλεκτρικό ρεύμα από το ΓΕΝΙΚΟ ΔΙ¬ 
ΑΚΟΠΤΗ ή τον Υποσταθμό εφόσον υπάρχει ανάγκη. 

4. ΠΑΡΑΛΑΒΕΤΕ το κατάλληλο πυροσβεστικό μέσο 
και επιχειρήστε κατάσβεση. 

5. ΑΠΟΜΑΚΡΥΝΕΤΕ από το χώρο πυρκαγιάς τα εύ¬ 
φλεκτα υλικά. 

ΠΑΡΑΡΤΗΜΑ Γ 




ΣΩΣΤΟ 


Αντιμ ετωπίστε την πυρκαγιά 
έχοντας τον αέρα στην 
πλάτη σας. 



Για την κατάσβεση 
πυρκαγιών στερεών 
καυσίμων, στοχεύσατε την 
Εστίαν 

Γ -, ,>»» 


Γ ια την κατάσβεση 
πυρκαγιών υγρών καυσίμων 
αρχίστε από τη βάση και 
μπροστά από αυτήν. 




■ _ I 

Γ ια την αντιμ ετώπιση 
■πυρκαγιάς υγρού καυσίμου 
ττου διαρρέει, αρχίστε αττο 
το σημείο διαρροής. 


,^-^ιειΙ 



Χρησιμοποιήστε αρκετούς 
πυροσβεστήρες συγχρόνως 
αντί τον έναν κατόπιν του 
άλλου. 


λ * 

Μην απομακρυνθείτε 
αμέσως μετά την κατάσβεση 
της πυρκαγιάς γιατί μπορεί 
να υπάρξει αναζωπύρωση. 

ίΤ -4. 

=\ ,... 

Αναγομώστε αμέσως τους 
πυροσβεστήρες μετά τη 
χρήση τους. 



Ενδεικτικά προληπτικά μέτρα πυροπροστασίας 

• Θέση εκτός λειτουργίας εγκαταστάσεων κατά τις μη εργάσιμες ημέρες και ώρες, 
εκτός από εκείνες των οποίων η λειτουργία είναι απαραίτητη. 

• Επιμελής συντήρηση και τακτική επιθεώρηση και έλεγχος των ηλεκτρικών 
εγκαταστάσεων σύμφωνα με τους σχετικούς κανονισμούς. 

• Επιθεώρηση από υπεύθυνο υπάλληλο όλων των διαμερισμάτων, αποθηκών κλπ 
μετά τη διακοπή της εργασίας καθώς και κατά τις εργάσιμες ώρες για επισήμανση 
και εξάλειψη τυχόν υφισταμένων προϋποθέσεων εκδήλωσης πυρκαγιάς. 

• Απαγόρευση χρήσης σταχτοδοχείων και καλαθιών αχρήστων, από αναφλέξιμο 
υλικό ή με πλευρικές οπές. 

• Απομάκρυνση των εύφλεκτων υλών από θέσεις όπου γίνεται χρήση γυμνής φλόγας 
ή προκαλούνται σπινθήρες και γενικά από πηγές εκπομπής θερμότητας. 

• Απαγόρευση τοποθέτησης μονίμως ή προσωρινώς στις οδεύσεις διαφυγής και 
εξόδους κινδύνου, επίπλων, αντικειμένων και άλλων κατασκευαστικών διατάξεων 
που μπορούν να μειώσουν το πλάτος αυτών ή να παρακωλύσουν την ελεύθερη 
κυκλοφορία του κοινού σε περίπτωση κινδύνου. 

• Συνεχής καθαρισμός όλων των διαμερισμάτων, γραφείων, διαδρόμων, προαυλίων, 
αποθηκών κλπ της επιχείρησης-εγκατάστασης και άμεση απομάκρυνση των υλών 
που μπορούν να αναφλεγούν. 

ΒΙΒΛΙΟ ΟΡΓΑΝΩΣΗΣ ΚΑΙ ΕΚΠΑΙΔΕΥΣΗΣ ΤΗΣ ΟΜΑΔΑΣ ΠΥΡΟΠΡΟΣΤΑΣΙΑΣ 


Γ ενικός Αύξων Αριθμός 

Γ.Α.Α. : 


ΣΤΟΙΧΕΙΑ ΕΠΙΧΕΙΡΗΣΗΣ-ΕΓΚΑΤΑΣΤΑΣΗΣ 


1. - Είδος εττιχείρησης-εγκατάστασης:_ 

2. - Τόπος: Δήμος_ Δημοτική Ενότητα-Κοινότητα_ 

Οδός_Αριθ._Τ.Κ. 

Τηλ._ 

3. - Ιδιοκτησία-Εκμετάλλευση;_ 

4. - Υπεύθυνος επιχείρησης-εγκατάστασης: 

Ονοματεπώνυμο_του_ 

Αριθ. Δ. Ταυτ._Α.Φ.Μ./Δ.Ο.Υ._ 

Διεύθυνση: Οδός_Αριθ._Δήμος_ 

Δημοτική Ενότητα-Κοινότητα_Τ.Κ._ 

Τηλ._ 


Το παρόν σελιδομετρήθηκε, και αποτελείται από 


( ) σελίδες 


_/_/ 20_ 

Ο υπεύθυνος της επιχείρησης- 
εγκατάστασης 


θεωρήθηκε 

_/_/ 20 . 

Ο Διοικητής 


(Σφραγίδα - Υπογραφή) 
Ονοματεπώνυμο 


(Σφραγίδα - Υπογραφή) 
Ονοματεπώνυμο 
Βαθμός 

ΠΙΝΑΚΑΣ 

ΣΥΝΘΕΣΗΣ ΟΜΑΔΑΣ ΠΥΡΟΠΡΟΣΤΑΣΙΑΣ 


Ι....Ι.20 


Αρχηγός Ομάδας 
Πυροπροστασίας 
Υπαρχηγός Ομάδο 
Πυροπροστασίας 


ς 

Προσωπικό Ομάδας Πυροπροστασίας 

1 η ΥΠΟΟΜΑΔΑ Τμήμα(τα): 


Α' δώρο 

Β' δώρο 

Γ' δώρο 

1 . 




2. 




3. 




4. 




5. 




6. 




2 η ΥΠΟΟΜΑΔΑ Τμήμα(τα): 


Α' δώρο 

Β' δώρο 

Γ' δώρο 

1 . 




2. 




3. 




4. 




5. 




6. 




3 η ΥΠΟΟΜΑΔΑ Τμήμα(τα): 


Α' δώρο 

Β' δώρο 

Γ' δώρο 

1 . 




2. 




3. 




4. 




5. 




6. 





_/_/ 20__/_/ 20_ 

Ο Αρχηγός της Ομάδας Ο υπεύθυνος της επιχείρησης-εγκατάστασης 

Πυροπροστασίας της 
επιχείρησης-εγκατάστασης 


(Σφραγίδα - Υπογραφή) 
Ονοματεπώνυμο 


(Σφραγίδα - Υπογραφή) 
Ονοματεπώνυμο 













































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


30503 


ΑΣΚΗΣΕΙΣ- ΕΚΠΑΙΔΕΥΣΕΙΣ 


ΑΙΑ 

Αντικείμενο 

άσκησης/εκπαίδευσης 

Ημερομηνία-Ώρα 

Σφραγίδα & Υπογραφή 
Αρχηγού Ομάδας 
Πυροπροστασίας 

Ονοματεπώνυμα 

συμμετεχόντων 

Παρατηρήσεις 

1 





2 





3 





4 





5 

















30504 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 

(Συνημμένο στη 14/2014 Πυροσβεστική Διάταξη) 

ΑΡΧΕΙΟ ΚΑΤΑΧΩΡΗΣΗΣ ΒΙΒΛΙΩΝ ΟΡΓΑΝΩΣΗΣ ΚΑΙ ΕΚΠΑΙΔΕΥΣΗΣ ΤΗΣ 

ΟΜΑΔΑΣ ΠΥΡΟΠΡΟΣΤΑΣΙΑΣ 


Γ.Α.Α. 

Τίτλος Επιχείρησης 

Παρατηρήσεις 






































Το παρόν σελιδομετρήθηκε, και αποτελείται από ( ) σελίδες 


Θεωρήθηκε 

_/_/ 20 . 

Ο Διοικητής 


(Σφραγίδα - Υπογραφή) 
Ονοματεπώνυμο 
Βαθμός 


Αθήνα, 12 Αυγούστου 2014 

Ο Αρχηγός Πυροσβεστικού Σώματος 
ΒΑΣΙΛΕΙΟΣ ΠΑΠΑΓΕΩΡΓΙΟΥ 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Αυγούστου 2014 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΙΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























